钦定古今图书集成/明伦汇编/交谊典/第071卷 > 北齐颜氏家训 > 《风操篇》
## 钦定古今图书集成/明伦汇编/交谊典/第071卷 > 北齐颜氏家训 > 《风操篇》

别易会难，古人所重，江南饯送，下泣言离。有王子侯，
梁武帝弟，出为东郡，与武帝别。武帝曰：“我年已老，与
汝分张。”心甚恻怆，数行泪下。侯遂密云，赧然而出，坐
此被责，飘飖舟渚，一百许日，卒不得去。北间风俗，不
屑此事，岐路言离，欢笑分首。然人性自有少涕泪者，
肠虽欲绝，目犹烂然。如此之人，不可强责。